山口百惠二十歲個年，三浦向佢求婚。山口答應，同時話結婚之後會完全離開藝能界，專心相夫教子。當時山口百惠喺日本以至東亞，已經紅到發紫，fans無數，事業正處巔峰。佢嘅急流勇退決定，引起全國一陣騷動。1980年10月5號最後一場東京武道館演唱會，山口百惠著一襲全白歌衫，响現場觀眾歡呼聲中含淚唱完引退之歌さよならの向こう侧。